Liepa (augalas)

Liepa (Tilia) – dedešvinių (Malvaceae) šeimos augalų gentis.

Paplitimas 
Paplitusios Europoje, Azijoje ir Šiaurės Amerikoje.

Apibūdinimas 
Liepų genčiai priklauso dvinamiai medžiai su tankia kūgiška laja. Medžių aukštis labai įvairus – nuo neaukštų iki aukštų, 15-50 metrų aukščio. Vienos aukščiausių gentyje yra hibridinės rūšies europinės liepos (Tilia × europaea). Žievė pilkai ruda, senų medžių giliai suskeldėjusi. Lapai išsidėstę dviem eilėmis. Žiedai kvapūs, žalsvai ar gelsvai balti, sukrauti skydiškuose ar kekiškuose nusvirusiuose ar stačiuose žiedynuose. Vaisus – vienasėklis, rečiau su 2-3 sėklomis riešutėlis.

Pavadinimo kilmė 
Genties pavadinimas Tilia yra kilęs iš graikų k. tilon – sparnelis; vaisius turi sparnelį. Oficialus mokslinis pavadinimas rašomas – Tilia L.;

Liepų (Tilia) genties rūšys 

Gentyje yra apie 46 rūšys.
 Tilia americana L. – Amerikinė liepa; Ši rūšis turi keletą varietų: Tilia americana f. fastigiata (Slavin) Rehder; Tilia americana var. heterophylla (Vent.) Loudon – Įvairialapė liepa; Tilia americana var. mexicana (Schltdl.) Hardin; Tilia americana f. praecox (A. Braun) V. Engl.; Tilia americana var. vestita (A. Braun) V. Engl.;
 Tilia amurensis Rupr. – Amūrinė liepa;
 Tilia australis Small 
 Tilia begoniifolia Steven 
 Tilia callidonta Hung T. Chang 
 Tilia caroliniana Mill.
 Tilia chinensis Maxim.
 Tilia chingiana Hu & W.C. Cheng 
 Tilia cordata Mill. – Mažalapė liepa;
 Tilia dasystyla Steven 
 Tilia eburnea Ashe 
 Tilia endochrysea Hand.-Mazz. 
 Tilia × euchlora K.Koch – Grakščioji liepa;
 Tilia × europaea L. – Europinė liepa; 
 Tilia floridana Small 
 Tilia georgiana Sarg. 
 Tilia glabra Vent. 
 Tilia henryana Szyszył. 
 Tilia japonica (Miq.) Simonk. – Japoninė liepa; 
 Tilia jiaodongensis S.B. Liang 
 Tilia kueichouensis Hu 
 Tilia lasioclada Sarg. 
 Tilia ledebourii Borbás 
 Tilia leptophylla (Vent.) Small 
 Tilia leucocarpa Ashe
 Tilia likiangensis Hung T. Chang
 Tilia littoralis Sarg. 
 Tilia mandshurica Rupr. & Maxim. – Mandžiūrinė liepa;
 Tilia membranacea Hung T. Chang 
 Tilia michauxii Nutt. 
 Tilia miqueliana Maxim. – Pilkoji liepa;
 Tilia mongolica Maxim. – Mongolinė liepa;
 Tilia monticola Sarg. 
 Tilia neglecta Spach 
 Tilia nobilis Rehder & E.H. Wilson 
 Tilia oliveri Szyszył. 
 Tilia paucicostata Maxim. 
 Tilia platyphyllos Scop. – Didžialapė liepa;
 Tilia porracea Ashe 
 Tilia pubescens Aiton 
 Tilia rubra DC. 
 Tilia taishanensis S.B. Liang 
 Tilia taquetii C.K. Schneid. 
 Tilia tomentosa Moench – Sidabrinė liepa; 
 Tilia truncata Spach 
 Tilia tuan Szyszył.

Liepos Lietuvoje 
Lietuvoje savaime auga viena rūšis:
 Mažalapė liepa (Tilia cordata Mill.); žr. pav..
Jeigu klimatas šils, Lietuvoje galimai palaipsniui, savaime gali paplisti kitų rūšių liepos, kurių savaiminis arealas yra netoli nuo mūsų šalies sienos – šiuo atveju neatsižvelgiant į tai, kad jos jau dabar yra introdukuotos Lietuvoje, tai:
 Didžialapė liepa sin. plačialapė liepa (Tilia platyphyllos Scop.);
 Europinė liepa (Tilia × europaea L.); Ši rūšis yra didžialapės ir mažalapės liepos, jų kontaktų zonoje savaiminio kryžminimosi pasekmė.
Lietuvoje yra keletas introdukuotų ir auginamų, tolimesniuose kraštuose natūraliai paplitusių liepų rūšių, tai:
 Amerikinė liepa (Tilia americana L.);
 Grakščioji liepa (Tilia × euchlora K.Koch);
 (Tilia leptophylla (Vent.) Small);
 Sidabrinė liepa (Tilia tomentosa Moench) sin. (Tilia argentea DC.);

Nuorodos 

 theplantlist.org / Tilia (Liepų genties rūšys) Anglų k.

Dedešviniai
Medžiai ir krūmai
Medingieji augalai
Vaistiniai augalai